paragraph_text: mini|300px|Karta Škotske s područjima škotskih klanova Škotski klan (od škotskog gaelskog clann, djeca, obitelj) je društvena organizacija svojstvena Škotima. Klan daje osjećaj pripadnosti i identiteta te je važna sastavnica škotskog društva. Pripadnici klana vjeruju u pripadnost zajedničkom pretku, osnivaču klana. Pripadnici klana se identificiraju s određenim zemljopisnim područjem na kojem je većina pripadnika klana u prošlosti prebivala. Također važan simbol je i dvorac ili utvrda u kojem je prebivao vođa klana. Klanovi su službeno registrirani kao obitelji prema škotskom pravu. Većina klanova ima svoj vlastiti uzorak tartana koji datira u 19. stoljeće. Također klan ima i vlastitu oznaku te moto, obično na latinskom jeziku. Lord Lyon King of Arms je nadležan za oznake grbova klanova. Klanovi se dijele na one s poglavicama (chieftain) i one bez njih tzv. naoružane klanove (Armigerous clan).Postoje klanovi s istim prezimenom koji su zemljopisno raspršeni po različitim krajevima Škotske. Pojedini klanovi su se kroz povijest cijepali na pojedine grane tako da postoje klanovi s istim imenom u susjedstvu.